Zapisnik

15. sjednice Vijeća Mjesnog odbora Resnik održane 20. lipnja 2022., u prostorijama mjesne samouprave MO Resnik, s početkom u 18.00 sati

	NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Ivana Holjevac

Predsjedava Dominik Žibrat, predsjednik Vijeća.

Zapisnik vodi: Ivana Holjevac, članica Vijeća Mjesnog odbora Resnik.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

  Na prijedlog predsjednika Vijeće jednoglasno utvrđuje


DNEVNI RED

1. Aktualna komunalna problematika
1. Razno: izvješća, pitanja i  prijedlozi.




Ad 1.) Aktualna komunalna problematika.

Predsjednik Vijeća Dominik Žibrat napominje da su dobili zamolbu Udruge/zadruge Humana Nova za postavljanje spremnika za prikupljanje tekstila koji bi njihova zadruga praznila. Udruga se bavi ponovnom upotrebom i reciklažom tekstila. S obzirom da bi se spremnik postavio na javnu površinu potrebno je zatražiti suglasnost nadređenih.
Otvara raspravu.
U raspravi sudjeluju svi vijećnici koji jednoglasno donose sljedeći 

Z a k l j u č a k  
o postavljanju spremnika za tekstil

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:
· Suglasnost za postavu spremnika za prikupljanje tekstila koju bi postavila Udruga Humana Nova (Udruga se bavi ponovnom upotrebom i reciklažom tekstila).




Predsjednik Vijeća Dominik Žibrat napominje da bi u redovito održavanje trebalo staviti okoliš oko objekta Mjesnog odbora koje se trenutno ne održava.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k  
o redovitom održavanju (košnju) oko objekta MS Resnik

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži da u svoj Plan uvrsti:
· Redovito održavanje (košnju) oko objekta Mjesnog odbora Resnik

Predsjednik Vijeća Dominik Žibrat napominje je dobio mail građana Resnika koji traže postavljanje klupica na više lokacija u MO Resnik.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k  
o postavljanju klupica na području MO Resnik

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:
· Postavljanje klupica duž južnog nogostupa od škole u ulici I Resnik do tvrtke Palić/gornji Resnik - Donji Resnik
· Postavljanje dvije klupe i stol ispred crkve na zelenoj površini ispod borova


Ad 2.) Razno: Izvješća, pitanja i prijedlozi.

Predsjednik Vijeća Dominik Žibrat izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima. 
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 20.00 sati.
KLASA: 024-08/22-03/977
URBROJ: 251-13-11-11-22-3
Zagreb, 12. svibnja 2022.

